CELEX: 32013D0811
Language: bg
Date: 2013-12-17 00:00:00
Title: 2013/811/ЕС: Решение на Съвета от 17 декември 2013 година за определяне за Генералния секретариат на Съвета на органа по назначаване и на органа, упълномощен да сключва договори за назначаване и за отмяна на Решение 2011/444/ЕС

31.12.2013   
            
            
               BG
            
            
               Официален вестник на Европейския съюз
            
            
               L 355/91
            
         РЕШЕНИЕ НА СЪВЕТА
   от 17 декември 2013 година
   за определяне за Генералния секретариат на Съвета на органа по назначаване и на органа, упълномощен да сключва договори за назначаване и за отмяна на Решение 2011/444/ЕС
   (2013/811/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Правилника за длъжностните лица на Европейския съюз и Условията за работа на другите служители на Европейския съюз, установени с Регламент (ЕИО, Евратом, ЕОВС) № 259/68 на Съвета (1), и по-специално член 2 от посочения Правилник за длъжностните лица и член 6 от посочените Условия за работа,
   като има предвид, че:
   
               (1)
            
            
               Съгласно член 240, параграф 2, първа алинея от Договора за функционирането на Европейския съюз Генералният секретариат на Съвета се намира под ръководството на генерален секретар.
            
         
               (2)
            
            
               В светлината на Регламент (ЕС, Евратом) № 1023/2013 на Европейския парламент и на Съвета (2), с който се въведе нова функционална група AST/SC, следва да се приеме ново решение за определяне за Генералния секретариат на Съвета на органа по назначаване и на органа, упълномощен да сключва договори за назначаване, и Решение 2011/444/ЕС на Съвета (3) следва да се отмени,
            
         ПРИЕ НАСТОЯЩОТО РЕШЕНИЕ:
   Член 1
   Правомощията, които Правилникът за длъжностните лица на Европейския съюз („Правилника за длъжностните лица“) предоставя на органа по назначаване, а Условията за работа на другите служители на Европейския съюз („Условията на работа“) — на органа, упълномощен да сключва договори за назначаване, се упражняват по отношение на Генералния секретариат на Съвета, от:
   
               а)
            
            
               Съвета, що се отнася до генералния секретар;
            
         
               б)
            
            
               Съвета по предложение на генералния секретар за прилагане на членове 1а, 30, 34, 41, 49, 50 и 51 от Правилника за длъжностните лица, що се отнася до генералните директори;
            
         
               в)
            
            
               генералния секретар в останалите случаи.
            
         Генералният секретар може да делегира изцяло или частично на генералния директор на администрацията всички или някои от правомощията си по отношение на прилагането на Условията за работа, както и по отношение на прилагането на Правилника за длъжностните лица към длъжностните лица от функционални групи AST и AST/SC, с изключение на правомощията за назначаване и прекратяване на служебните правоотношения на длъжностните лица и на трудовите правоотношения на другите служители.
   Член 2
   Решение 2011/444/ЕС на Съвета се отменя.
   Член 3
   Настоящото решение влиза в сила на 1 януари 2014 г.
   
      Съставено в Брюксел на 17 декември 2013 година.
      
         
            За Съвета
         
         
            Председател
         
         L. LINKEVIČIUS
      
   
   
      (1)  Регламент (ЕИО, Евратом, ЕОВС) № 259/68 на Съвета от 29 февруари 1968 г. относно Правилника за длъжностните лица и Условията за работа на другите сружители на Европейските общности (ОВ L 56, 4.3.1968 г., стр. 1).
   
      (2)  Регламент (ЕС, Евратом) № 1023/2013 на Европейския парламент и на Съвета от 22 октомври 2013 г. за изменение на Правилника за длъжностните лица на Европейския съюз и на Условията за работа на другите служители на Европейския съюз (ОВ L 287, 29.10.2013 г., стр. 15).
   
      (3)  Решение 2011/444/ЕС на Съвета от 27 юни 2006 г. за определяне за Генералния секретариат на Съвета на органа по назначаване и на органа по сключване на договори за назначаване на служба (ОВ L 194, 14.7.2006 г., стр. 29).